དེ་ཡང་ཁ་ས་ཕྱི་དྲོ་རྒྱལ་སྤྱིའི་བོད་དོན་ལས་འགུལ་ཁང་གི་དྲ་གནས་ཐོག་རྒྱ་ནག་གི་དུས་བཀག་བསྐྱར་ཞིབ་སྐབས་ཀྱི་གནས་ཚུལ་སྤེལ་བའི་ནང་དུ།རྒྱ་གཞུང་གིས་ངོས་ནས་རྒྱ་ནག་ནང་དུ་གནས་སྟངས་ཡར་རྒྱས་བཏང་ཡོད་ལུགས་སོགས་ཀྱི་འཁྱོགས་བཤད་ཇི་ཙམ་བྱས་མིན་ལ་མ་ལྟོས་པར་རྒྱལ་ཁབ་མང་དག་ཞིག་ནས་རྒྱ་ནག་ནང་གི་གནས་སྟངས་ཐད་སེམས་འཚབ་ཅན་གྱི་གནད་དོན་ཁག་ཅིག་འབུར་བཏོན་ཁྲོད་བོད་དང་ཤིན་ཅང་ནང་དུ་འཆར་གཞི་ལྡན་པའི་ཐོག་ནས་མང་ཚོགས་ཀྱི་གཞི་རྩའི་ཐོབ་ཐང་ཁག་རྩིས་མེད་རྡོག་རོལ་གཏོང་བཞིན་ཡོད་པ་ཐེར་འདོན་དང་།བོད་དང་ཤིན་ཅང་གི་མང་ཚོགས་རྣམས་ལ་ཆོས་དད་རང་དབང་དགོས་པ་དང་།ཕྱི་ཕྱོགས་ཀྱི་མི་སེར་དང་འགྲོ་བ་མིའི་ཐོབ་ཐང་ལྟ་ཞིབ་པ་སོགས་བོད་དང་ཤིན་ཅང་ནང་དུ་བསྐྱོད་འཇུག་དགོས་པ།དེ་བཞིན་བོད་མི་བཀྲིས་དབང་ཕྱུག་གཙོས་ཆབ་སྲིད་བཙོན་པ་རྣམས་གློད་གྲོལ་གཏང་དགོས་པ་སོགས་ཀྱི་གླེང་སློང་དང་འདྲི་རྩད་གནང་ཡོད་པ་དེ་ལྟར་ཡང་།རྒྱ་ནག་གཞུང་ཕྱོགས་ནས་དེ་དག་ལ་ངོས་ལེན་རྩ་བ་ན་མ་བྱས་པ་མ་ཟད།གནད་དོན་དེ་དག་ལ་གཞི་རྩ་མེད་པ་དང་།ཆབ་སྲིད་ཀྱི་དམིགས་ཡུལ་བཟུང་ནས་བཏང་བའི་དྲི་བ་དེ་དག་ལ་ངོས་ལེན་རྩ་བ་ནས་བྱེད་རྒྱུ་མིན་པ་དང་།རྒྱ་ནག་དེ་བཞིན་ཡར་རྒྱས་ཀྱི་ལམ་གཞན་ཞིག་གི་ཐོག་ལ་བསྐྱོད་བཞིན་ཡོད་པ་སོགས་ལན་འདེབས་བྱས་ཡོད་པ་རེད།